open-index/open-wikipedia-markdown huggingface dataset:
Kasarikeikka

**Kasarikeikka** (*Do Over*) on Kenny Schwartzin ja Rick Wienerin luoma televisiosarja vuodelta 2002. Se on idealtaan hyvin samanlainen kuin *That Was Then*.

## Juoni
Joel Larsen, 34-vuotias mies, saa mahdollisuuden muuttaa elämäänsä joutuessaan onnettomuuteen, joka siirtää hänet takaisin vuoteen 1981.

## Näyttelijät
*Penn Badgley - Joel Larsen
*Angela Goethals - Cheryl Larsen
*Josh Wise - Pat Brody
*Natasha Melnick - Isabelle Meyers
*Michael Milhoan - Bill Larsen
*Gigi Rice - Karen Larsen

## Aiheesta muualla
Kasarikeikka Internet Movie Databasessa
Jana

**Jana** voi tarkoittaa:

*jana, geometriassa suoran viivan osa
*Jana, joki Itä-Siperiassa
*Jana, etunimi
*Jana, hämeenlinnalainen yhtye
Wetaskiwin

**Wetaskiwin** () on 12&nbsp;594 asukkaan (2021) kaupunki Albertan provinssissa Kanadassa. Se sijaitsee noin 70 kilometriä etelään Edmontonista. Kaupungin nimi tulee Creen sanasta wītaskīwin-ispatinaw, joka tarkoittaa "kukkulat joilla tehtiin rauha".

Wetaskiwinissä on Reynolds-Albertan museo, jossa syvennytään tekniikkaan ja koneisiin. 

Wetaskiwin on tunnettu Kanadan korkeimmasta autonmyynnistä. Tähän vaikuttaa 1970-luvulta asti käytössä ollut alueen autokauppiaiden iskulause "Autot maksavat vähemmän Wetaskiwinissä".

## Politiikka

Aivan kuin suurin osa Albertan maaseudusta myös Wetaskiwin on hyvin konservatiivinen. Vuoden 2004 liittovaltionäänestyksessä konservatiivien ehdokas sai 74% äänistä ja liberaalipuolueen ehdokas sai vain 12%.

## Maaperä

Kaupunki on sijoittunut miljoonia vuosia sitten Albertan päällä sijainneen meren rannikolle. Wetaskiwin luoteispuoli on hiekkaista ja kumpuilevaa maastoa kun kaakossa maaperä on tasaisempaa ja mutaisempaa.

## Lähteet

## Aiheesta muualla

* Wetaskiwin nettisivut
* Wetaskiwin paikallisen lehden nettisivut
Natasha Melnick

**Natasha Melnick** (s. 10. huhtikuuta 1984 Los Angeles, Kalifornia, Yhdysvallat) on yhdysvaltalainen näyttelijä, Hän on näytellyt muun muassa NBC:n televisiosarjassa *[[Freaks and Geeks]]*.

Melnick on One Last Run -nimisen yhtyeen jäsen, ja hän näyttelee useissa elokuvissa ja sarjoissa, kuten *[[Orange County (elokuva)|Orange County]]* ja *[[Kasarikeikka]]*.

## Aiheesta muualla
*
San Carlos

**San Carlos** voi olla:

## Paikannimenä
**Argentiina:**
*San Carlosin departementti (Mendozan provinssi)
**San Carlos (Mendoza), Carlosin departementin suurin kaupunki
*San Carlosin departementti (Saltan provinssi)
**San Carlos (Salta)
* San Carlos de Bariloche, kaupunki Rio Negron maakunnassa
**Belize:**
*San Carlos (Belize)
**Brasil**
*São Carlos
**Chile:**
*San Carlos (Chile)
**Kolumbia:**
*San Carlos (Kolumbia)
**Costa Rica:**
*San Carlos (Costa Rica)
**El Salvador:**
*San Carlos (Morazán)
**Päiväntasaajan Guinea:**
*Luba (Päiväntasaajan Guinea) (aikaisemmin San Carlos)
**Falklandinsaaret**
*San Carlos (Falklandinsaaret)
*Port San Carlos
**Ecuador:**
*San Carlos (Ecuador)
**Guatemala**
*San Carlos Sija (Quetzaltenangon departementti)
*San Carlos Alzatate (Jalapan departementti)
**Meksiko:**
*San Carlos (Sonora)
**Nicaragua:**
*San Carlos (Río San Juan)
**Peru:**
*San Carlosin alue, Amazonas, Peru
**Filippiinit:**
*San Carlos City (Pangasinan)
*San Carlos City (Negros Occidental)
**Yhdysvallat:**
*San Carlos (Arizona)
* San Carlosin reservaatti, Arizona, Yhdysvallat
*San Carlos (Kalifornia)
*Mission San Carlos Borromeo de Carmelo, Kalifornia
*San Carlos Park (Florida)
*San Carlos (Texas)
**Venezuela:**
*San Carlos de Río Negro, Amazonasin osavaltio
*San Carlos (Cojedes)

## Laivat
* San Carlos -luokka, Espanjan laivaston linjalaivaluokka 1700-luvulla
* San Carlos (1717), Espanjan laivaston Santa Isabel-luokan linjalaiva
* San Carlos (1724), Espanjan laivaston San Luis -luokan linjalaiva
* San Carlos (1765), Espanjan laivaston San Carlos -luokan linjalaiva

## Yliopistot
* San Carlosin yliopisto, Filippiinit
* Guatemalan San Carlosin yliopisto
* São Carlosin liittovaltionyliopisto, Brasilia

## Katso myös
* San Carlo
Petra Němcová

**Petra Němcová** (s. 24. kesäkuuta 1979) on tšekkiläinen huippumalli. Hän on esiintynyt muun muassa *[[Victoria's Secret]]* -alusasujen mallina sekä *[[Sports Illustrated]] Swimsuit Issue* -lehden kannessa.

Němcová ja hänen silloinen kihlattunsa, valokuvaaja Simon Atlee, olivat Khao Lakissa, Thaimaassa tapaninpäivän 2004 Intian valtameren maanjäristyksen aikana. Němcován lantio sekä jalka murtuivat onnettomuudessa. Simon Atlee menehtyi aaltoihin. 

Němcová seurusteli poptähti James Bluntin kanssa, mutta erosi vuoden 2007 tammi-helmikuussa.

## Aiheesta muualla
* Petra Němcován virallinen sivusto
* Němcován profiili FMD-databasessa
* Petra Němcován Video virallinen sivusto
Sjarhei Ameljantšuk

**Sjarhei Pjatrovitš Ameljantšuk** (; , s. 8. elokuuta 1980) on valkovenäläinen jalkapalloilija, pelipaikaltaan puolustaja. Hän pelaa Venäjällä Šinnik Jaroslavlin joukkueessa. Nykyiseen seuraansa hän siirtyi vuodeksi 2006 pelattuaan aikaisemmin vuosina 1999–2000 minskiläisessä Torpedo-MAZissa, 2001–2002 Legia Varsovassa, vuosina 2003–2004 Kiovan Arsenalissa ja 2005 Moskovan Lokomotivissa. Hän lukeutuu myös Valko-Venäjän maajoukkueen miehistöön. Ameljantšuk on 176 senttimetriä pitkä ja painaa 70 kilogrammaa.

## Aiheesta muualla
* Omeljantšuk Šinnik Jaroslavlin sivuilla
* Omeljantšuk Moskovan Lokomotivin sivuilla
Bertoua

**Bertoua** on kaupunki Kamerunissa. Se on maan itäisen provinssin ja Lom-et-Djeremin departementin pääkaupunki. Kaupungin väkiluku on noin 88 462 (vuoden 2005 väestönlaskenta). Edellisen väestönlaskennan aikoihin vuonna 1987 se oli ollut 43 402. Kaupungissa on muun muassa lentokenttä. 

## Lähteet
Ola (Venäjä)

**Ola** on kaupunkityyppinen taajama Olan piirissä, Magadanin alueella Venäjän kaukoidässä. Ola sijaitsee Ohotanmeren rannalla alueen pääkaupungin Magadanin itäpuolella. Vuonna 2005 Olassa oli 6 643 asukasta.
Jevgeni Safonov

**Jevgeni Aleksandrovitš Safonov** (s. 6. heinäkuuta 1977) on jalkapalloilija, pelipaikaltaan maalivahti. Hän pelaa Venäjän pääsarjassa Šinnik Jaroslavlin joukkueessa. Safonovilla on Venäjän kansalaisuus, mutta maajoukkuetasolla hän edustaa Uzbekistania, jonka maajoukkueen ykkösmaalivahti hän on. Safonov on uzbekistanilaisen jalkapallokoulun kasvatteja, ja pelasi Dustlik Taškentissa ja Samarkand-Dinamossa ennen siirtymistään nykyiseen seuraansa vuodeksi 2000. Hän on 199 senttimetrin pituinen ja painaa 96 kilogrammaa.

## Aiheesta muualla
*  Jevgeni Safonov Šinnik Jaroslavlin sivuilla
Sexsmith

**Sexsmith** on 1&nbsp;959 asukkaan (2006) kaupunki Albertan provinssissa Kanadassa. Provinssin pääkaupunki Edmonton sijaitsee 480 km kaakkoon Sexsmithistä. Alun perin paikan nimi oli *Bennville*, mutta nimi muutettiin 1916 Sexsmithiksi, David Sexsmithin kunniaksi. Kylän statuksen Sexsmith sai 1929 ja lopulta kaupungiksi 1979. Rautatie Sexsmithiin valmistui vuonna 1916. rautatietä pitkin kaupunkiin virtasi kasvava määrä siirtolaisia ja alueen asukasluku kasvoi huomattavasti. Vuonna 1929 kylässä asui noin 200 henkilöä. 1930-luvulla kylässä oli kahdeksan viljasiiloa ja kylää kutsuttiin nimellä *The grain capital of the British Empire* ().

Vuosittain Sexsmithin kaupungissa järjestetään perhefestivaali *Chautauqua Day*. Vaikka asukkaita on vain vajaat 2000, niin paikkakunnalla toimii 10 kirkkoa, 6 hotellia ja kaksi golf-kenttää

## Lähteet

## Aiheesta muualla
Kaupungin kotisivut
Ōji

**Ōji** () on Japanin maaseutukaupunki Honshūn saarella Kansain alueella Naran prefektuurissa. Se kuuluu Kita-Katsuragin piirikuntaan. Ōji sijaitsee prefektuurin luoteisosassa Yamatojoen varrella ja Naran allaslaakson länsireunalla. Ōjissa on 24&nbsp;183 asukasta (lokakuussa 2020) ja sen pinta-ala on 7,01 neliökilometriä.

Ōji kehittyi historiallisesti Osakan ja Naran toisiinsa yhdistäneen tiereitin varrelle. 1800-luvun lopulla siitä tuli tärkeä rautateiden risteysasema. Maaseutukaupunki Ōjista tehtiin vuonna 1926, ja sittemmin se on kasvanut yhtenä Osakan esikaupungeista. Kovasimet ja *[[geta (jalkine)|geta]]*-jalkineiden remmit (*hanao*) ovat perinteisiä käsityötuotteita.

Ōjin rakennettuun kulttuuriperintöön kuuluu esimerkiksi Daruma-jin buddhalainen temppeli. Kaupunkia palvelevat JR Nishi-Nihonin Kansai-päälinja (Yamatoji-linja) ja Wakayama-linja sekä Kintetsu-rautateiden Ikoma-linja ja Tawaramoto-linja.

## Kuvia

Tiedosto:Kataoka-jinja (Oji), haiden.jpg|Kataoka-jinja
Tiedosto:王寺町役場 Ōji-chō town office 2010.10.27 - panoramio.jpg|Ōjin kaupungintalo
Tiedosto:Hatakeda Kofun, entrance.jpg|Hatakedan kofun-hautakumpu
Tiedosto:Oji Station Oji Nara Pref02n4350.jpg|Ōjin rautatieasema


## Lähteet

## Aiheesta muualla

* Kaupungin internetsivut
Seattle Mariners

**Seattle Mariners** on Major League Baseball -joukkue, joka on perustettu Seattleen, Washingtoniin 1977. Mariners pelaa ottelunsa American Leaguen West-divisioonassa. Seattle Mariners on ollut neljä kertaa mukana Play Offeissa: vuosina 1995 (hävisi ALCS:n), 1997 (hävisi ALDS:n), 2000 (hävisi ALCS:N), 2001 (hävisi ALCS:n) ja 2022 (hävisi ALDS:n). 2001 joukkue teki uuden AL:n ennätyksen yhdessä kaudessa saavutetuissa voitoissa kun se voitti 116 runkosarjan ottelua 162:sta, ennätys sivusi samalla 1906 Chicago Cubsin MLB:n ennätystä, vaikka tuolloin pelattiinkin lyhyempi, 152 ottelun, runkosarja. Ennätyskauden jälkeen joukkueen ei ole onnistunut palata samanlaisiin tuloksiin. Joukkueen omisti Amerikan Nintendo vuodesta 1992 vuoteen 2016 asti, jolloin se myytiin.

## Lähteet

## Aiheesta muualla

*Seattle Marinersin virallinen sivusto
Theraplay

**Theraplay** on leikkiterapian muoto, jonka tavoitteena on vahvistaa lapsen kiintymyssuhteita, tervettä itsetuntoa ja sosiaalista osaamista. 

Theraplay kehitettiin 1960-luvulla Yhdysvalloissa syrjäytymisvaarassa olevien lasten kuntoutukseen. Vähitellen terapiamuoto levisi Kanadaan ja muualle maailmaan. Nykyään Theraplayta käytetään paljon korjaamaan varhaisen kiintymyssuhteen vaurioita. 

Theraplay perustuu lapsen ja vanhemman väliseen, terveeseen vuorovaikutussuhteeseen ja pyrkii luomaan lapselle positiivisia elämyksiä ja onnistumisen tunteita. Theraplayn tavoitteena on rakentaa myönteistä tunneyhteyttä lapsen ja hänen vanhempiensa välille. Se auttaa lasta tuntemaan itsensä rakastetuksi ja tärkeäksi. Suomessa Theraplayta käytetään lasten psykiatrisessa hoidossa ja perhekuntoutuksessa sekä SOS-lapsikylissä. Lisäksi joitakin Theraplayn osioita käytetään päiväkotien arjessa. 

Theraplay on aikuisjohtoinen, mutta lapsen yksilöllisyyteen vahvasti painottuva, fyysinen ja iloinen vuorovaikutushoito. Theraplayssa vanhemmilla ja lapsella on omat terapeuttinsa. Theraplay-terapia käsittää yleensä 10–20 istuntoa sekä mahdolliset seurantakäynnit. Koska lapset ja hänen tarpeensa ovat yksilöllisiä, myös terapia on yksilöllistä. Terapia perustuu MIM-arviointiin, jossa arvioidaan erilaisten vuorovaikutustehtävien avulla lapsen ja vanhemman välistä vuorovaikutusta. Arvio tehdään videoimalla tilanne, jossa lapsi ja vanhempi ovat kahdestaan, ja he suorittavat terapeutin antamia tehtäviä ja leikkejä. 

Terapiaistunnoissa lapsi ja terapeutti ovat huoneessa, jonne näkee toisesta huoneesta. Toisessa huoneessa ovat vanhemmat terapeuttinsa kanssa. Lapsi ja terapeutti toteuttavat Theraplay-aktiviteetteja terapeutin johdolla, ja vanhemmat seuraavat ja keskustelevat terapeuttinsa kanssa tapahtumista. Pyrkimyksenä on luoda vanhemmille uusia näkökulmia ja elämyksiä siitä, miten olla lapsen kanssa vuorovaikutuksessa oikein. 

Theraplay koostuu neljästä eri osa-alueesta: rakenteellisuudesta, yhteisyydestä, hoivaamista ja haastavuudesta. Rakenteellisuus auttaa lasta jäsentämään maailmaa. Yhteisyys on lapsen ja vanhemman välistä yhteyttä. Hoivaaminen rauhoittaa ja luo turvaa. Haastavuus luo puitteet lapsen kehittymiselle. Näitä kaikkia neljää käytetään Theraplayssa, mutta niiden keskinäinen painotus riippuu siitä, millaisia ongelmia lapsella on. 

Theraplaysta on olemassa erikseen sovellukset mm. murrosikäisten ja vammaisten hoitoon. Lisäksi on olemassa ryhmille suunniteltu Theraplay, jolloin terapeutteja on useampia. Jokaisella erikoissovelluksella on omat vaatimuksensa. 

## Katso myös
* Leikkiterapia
* Kiintymyssuhdeteoria
* SOS-Lapsikylä

## Lähteet

## Aiheesta muualla
* Theraplay-terapia pähkinänkuoressa (Suomen Theraplay-yhdistys ry) (theraplay.fi)

### Kirjallisuutta
* Jernberg, A. M.Booth, P. B. (2003) Theraplay: Vuorovaikutusterapian käsikirja (T. Träff, Trans.). Helsinki: Psykologien kustannus, (Gummerus).
* Mäkelä, J., Vierikko, I. (2004) Kuinka yhteys löytyy? Vuorovaikutusterapia huostaanotettujen lasten hoidon tukena. Espoo, SOS-Lapsikylä ry
Kelmi (hevonen)

**Kelmi** (24. toukokuuta 1979 Ypäjä – 21. lokakuuta 2008 Ypäjä) oli suomenhevosratsu. Sen isä oli pienhevosori Kotomies ja emä Saparo. Kelmin kasvattaja oli Valtion hevosjalostuslaitos. Kelmi asui koko elämänsä Ypäjällä. Kun Valtion hevosjalostuslaitos liittyi Maatalouden tutkimuskeskukseen vuonna 1989, myös Kelmi siirtyi MTT:n omistukseen. Kelmi lopetettiin hampaiden huonosta kunnosta johtuneiden syömisvaikeuksien takia 29-vuotiaana. Se haudattiin Ypäjän hevosurheilualueelle.

Kelmi oli tummanrautias ja säkäkorkeudeltaan 151 cm. Se kantakirjattiin ratsusuunnalle II palkinnolla vuonna 1984. Kilpailusuoritusten perusteella se siirrettiin vuonna 1988 kantakirjaluokkaan I. Ratsujälkeläisistään se sai valiopalkinnon.  Kelmillä on yli sata jälkeläistä, joista viimeiset syntyivät kesällä 2005. Kelmin jälkeläisistä on merkitty kantakirjaan 13 oritta ja 24 tammaa. Kelmi on myös presidentti Tarja Haloselle lahjoitetun Ypäjä Tarjan isä.

## Kilpailusaavutukset
* Nuorten hevosten championaatti (5-v.) 1984
* Suomenhevosten SM, kouluratsastus 
**I 1986–1993
**II 1984
**III 1985

* Suomenhevosten pistekilpailu
**I 1986, 1987 ja 1989
**II 1991
**III 1988
**V 1985 ja 1992
**VI 1990

## Menestyneitä jälkeläisiä
* o. Samuli (s. 1986, e. Akuli), kantakirjattu I palk., suomenhevosten SM (este) 1992 ja 1993, SM II 1991, suomenhevosten pistekilpailun I 1992
* r. Satso (s. 1986, e. Natso), suomenhevosten SM (koulu) II 2004, SM III 2005
* o. Eeli (s. 1992, e. Neili), kantakirjattu II palk. (pienhevos- ja ratsusuunnalle)
* o. Jaime (s. 1995, e. Oru), kantakirjattu I palk., suomenhevosten SM (koulu) 2002, 2004, 2005, 2006 ja 2007, SM III 2003
* o. Karl-Hemming (s.1996, e.Hiisi) kantakirjattu I palk., Nuorten suomenhevosten katselmuksen I 2001
* o. Pelmi (s. 1996, e. Tytin Pella) kantakirjattu III palk., Nuorten suomenhevosten katselmuksen I 2000 ja 2002, suomenhevosten SM (koulu) II 2005 ja SM III vuosina 2004, 2008 ja 2009
* o. Lorentso (s. 1997, e. Natso) kantakirjattu II palk., suomenhevosten SM (koulu) 2009, sijoituksia kansallisissa kilpailuissa
* o. Opeliksi (s. 2000, e. Opetus), kantakirjattu II palk., Nuorten suomenhevosten laatuarvostelussa ikäluokkansa III 2003, II 2004 ja I 2005,  6-vuotiaiden suomenhevosten kasvattajakilpailun kouluratsastuksen voittaja 2006
* r. Rosmo (s. 2002, e. Montsaana), 6-vuotiaiden suomenhevosten kasvattajakilpailun kouluratsastuksen voittaja 2008, suomenhevosten SM (koulu) 2014, SM II 2012 ja SM III 2010 ja 2011, kouluratsastuksen joukkue SM 2012

## Aiheesta muualla
* Kelmi Suomen Hippoksen tietokannassa
* Kelmi Sukupostissa
Aleksandar Radosavljevič

**Aleksandar Radosavljevič** (s. 25. huhtikuuta 1979) on slovenialainen jalkapalloilija, pelipaikaltaan keskikenttäpelaaja. Hän pelaa Venäjän valioliigassa Tom Tomskin joukkueessa.

Ennen siirtymistään Tomskiin kaudeksi 2007 Radosavljevič pelasi NK Triglavissa, NK Celjessä, Šinnik Jaroslavlissa ja NK Murassa.

Slovenian maajoukkueessa Radosavljevič on pelannut vuodesta 2002 alkaen runsaat kymmenen ottelua. Hän oli mukana muun muassa vuoden 2010 MM-kilpailuiden  jatkokarsintaotteluissa, joissa Slovenia pudotti Venäjän ja eteni lopputurnaukseen.

## Lähteet

## Aiheesta muualla

* Radosavljevič Tom Tomskin sivustolla  
* Radosavljevič Slovenian maajoukkueen sivustolla
Jiroftin kulttuuri

**Jiroftin kulttuuri** sijaitsi muinaisessa Iranissa Jiroftissa eli Halilrudin alueella Kermanin, Sistanin ja Belutsistanin provinssissa 28° 48' pohjoista, 57° 46' itäistä. Tämä oli vanha kaupunkikulttuuri, jollaisia syntyi muun muassa karavaaniteiden varrelle Iranissa ja Turkmenistanissa. Jiroftin kulttuuria on pidetty joskus sumerien mainitsemana Arattana, mutta monet tutkijat eivät usko tähän. Merkittävimpiä paikkoja olivat Shahr-i Sokhta, Tepe Bampur, Espiedej, Shahdad, Iblis ja Tepe Yahya.  Alueelta on löydetty yli 3&nbsp;000 vuotta vanhoja muinaisia hautoja. Alkujaan aluetta kaivoi Sir Aurel Stein. Alueella on nykyään tehty laittomia ryöstökaivauksia.

## Aiheesta muualla

* Saudi Aramco World report  
* New studies show Jiroft was ancient trade link  
* Iran's Cultural Heritage News Agency
Spa

**Spa** on kunta Belgiassa Liègen maakunnassa. Spa on jo 1500-luvulla tullut kuuluisaksi kivennäislähteistään. 

Spassa on 10&nbsp;591 asukasta (2014), ja sen pinta-ala on 39,85 km². Väestötiheys on 266 asukasta/km².

Nimestä on erilaisia teorioita. Se on mahdollisesti saanut nimensä latinan sanoista *salus per aquam* ( tai latinan sanasta espa, ”lähde”, ”suihkulähde”. Sen nimeä on alettu käyttää englannin kielessä kylpylän nimenä, josta se levinnyt markkinoinnin mukana myös muihin kieliin. Tosin belgialaiset itse ovat sitä mieltä että kylän nimi on ollut olemassa jo ennen kuin roomalaiset perustivat kylpylänsä sen mineraalilähteille, ja nimi on sitten levinnyt sieltä yleismaalimalliseen käyttöön.

Spassa on Span moottorirata Circuit de Spa-Francorchamps, jossa on ajettu Formula 1:n Belgian Grand Prix'ta, Porsche Super Cupia, GP2-sarjaa ja vuosittain Span 24 tunnin ajo.

Spassa toimi ensimmäisen maailmansodan loppuvaiheessa 1918 Saksan armeijan päämaja.

Agatha Christien kirjojen kuvitteellinen salapoliisi Hercule Poirot on syntynyt Spassa.

## Lähteet

## Aiheesta muualla
Midnight Hawks

**Midnight Hawks** on suomalainen taitolento-osasto. Osaston lentäjät ovat päätoimisia ilmavoimien lennonopettajia Ilmasotakoulun Hävittäjälentolaivue 41:ssä. Osasto esiintyy vuosittain mm. koti- ja ulkomaisissa lentonäytöksissä.

Osaston kalustona on harjoitushävittäjä BAe Hawk.

Ilmavoimien taitolento-osasto tunnettiin erilaisilla epävirallisilla nimillä jo varhain.Osastotaitolennon historia ilmavoimissa alkoi 1920-luvulla,  jolloin kapteeni Bremerin johtama Keisarin Sirkuslaivue teki näytöslentoja Gordou-Leseurre -hävittäjillä. Vuonna 1961 otettiin käyttöön Fouga Magister -suihkuharjoituskone, joka oli  taitolentokäytössä aina 1980-luvulle saakka. Midnight Hawks -nimi tuli osaston käyttöön vuonna 1997.  

## Lähteet
* 
* Midnight Hawks 

### Viitteet

## Aiheesta muualla

* Kaivari 2017-lentonäytös Midinight Hawks -lentäjän kypäräkameralla kuvattuna.<br />
Air Rarotonga

**Air Rarotonga**  on cookinsaarelainen lentoyhtiö. Se järjestää lentoja kaikille Cookinsaarille sekä muutamaan muuhun kohteeseen Tyynellämerellä. Yhtiön kotikenttä on Rarotongan kansainvälinen lentoasema Cookinsaarten pääsaarella, Rarotongalla.

Air Rarotonga perustettiin helmikuussa 1978 ja aloitti toimintansa saman vuoden heinäkuussa. Nykyään yhtiö palvelee yli 70&nbsp;000 matkaajaa vuosittain.

## Laivasto
Joulukuussa 2015:

*3 Embraer EMB-110P1 Bandeirante
*1 Saab 340A
*1 Cessna 172

## Lähteet

## Aiheesta muualla
* Viralliset sivut
Luuvilaiset

**Luuvilaiset** olivat vanhana aikana Keski-Turkissa asuneiden heettiläisten sukuinen kansa. Luuvilaiset saattoivat olla lyykialaisten esi-isiä. Luuvilaiset kävivät kauppaa assyrialaisten kanssa.

Indoeurooppalaisiin kieliin kuulunutta heetin sukuista luuvin kieltä puhuttiin Syyriassa Milidissä Karkemishissa ja Turkin Tabalissa sekä Länsi-Turkin Arzawassa, myöhemmässä Lyydiassa noin vuoden 900 eaa. tienoilla. Kieltä kirjoitettiin sekä egyptiläisillä hieroglyfeillä että mesopotamialaisella nuolenpääkirjoituksella. Troijassa puhuttiin mahdollisesti luuvia.

## Lähteet

## Aiheesta muualla

*Arzawa, to the west, throws light on Hittites 
*Alekseev Manuscript 
*Hieroglyphic Luwian Phonetic Signs
*Catalog of Hittite Texts: TEXTS IN OTHER LANGUAGES
*Genitive Case and Possessive Adjective in Anatolian
Mike Modano

**Michael Thomas "Mike" Modano, Jr.** (s. 7. kesäkuuta 1970 Livonia, Michigan, Yhdysvallat) on yhdysvaltalainen uransa lopettanut jääkiekkoilija. Taustaltaan amerikanitalialainen Modano pelasi pitkän uran NHL:ssä Dallas Starsissa ja sen edeltäjässä Minnesota North Starsissa. Kaudella 2006–2007 Modanosta tuli eniten maaleja NHL:ssä tehnyt yhdysvaltalainen pelaaja. Aikaisemmin ennätystä oli pitänyt hallussaan Joe Mullen 502 maalillaan.

Modano voitti Stanley Cupin kaudella 1998–1999 Dallas Starsissa. Lisäksi Modano oli Stanley Cup -finaaleissa vuonna 1991 Minnesota North Starsissa (seura muutti 1993 Dallasiin ja nimeksi tuli Dallas Stars), sekä vuonna 2000 Dallasissa, jolloin joukkue ei onnistunut puolustamaan mestaruuttaan ja taipui New Jersey Devilsille.

Dallasin ja Minnesotan lisäksi hän edusti urallaan vain NHL-seura Detroit Red Wingsia, viimeiseksi jääneellä kaudellaan. Hän teki Detroitin kanssa yksivuotisen sopimuksen kesällä 2010.

Modano on edustanut maataan World Cupissa, maailmanmestaruuskisoissa ja olympialaisissa. Salt Lake Cityn olympialaisissa 2002 hän voitti hopeaa Yhdysvaltain joukkueessa. 

Toukokuussa 2019 Modano valittiin IIHF:n kunniagallerian jäseneksi. NHL:n Hall of Famen jäsenyys hänellä on ollut vuodesta 2014.

## Tilastot

## Katso myös

* Luettelo 1 000 tehopistettä saavuttaneista NHL-pelaajista
* Luettelo 500 NHL-maalia tehneistä pelaajista

## Lähteet
* 
* 

### Viitteet

## Aiheesta muualla
* Mike Modano jatkoaika.com:issa
Leikkiterapia

**Leikkiterapia** on psyko- ja vuorovaikutusterapian muoto, joka perustuu leikkiin vuorovaikutuksen ja psyykkisen kasvun ja kehityksen välineenä. Tavoitteena on, että leikki helpottaisi lapsen mahdollisten psyykkisten häiriöiden tutkimista ja oireilua.

Leikkiterapiaa voidaan toteuttaa lapsiryhmissä. Tavoitteena voi olla esimerkiksi opettaa lapselle käyttäytymis- ja ongelmanratkaisutaitoja. Näin pyritään siihen, etteivät esimerkiksi kriisioloissa traumojen vaikutuksesta särkynyt mielenrauha ja epätavanomaisiksi muuttuneet pakolaislasten käyttäytymismallit siirtyisi lasten kautta eteenpäin.

Tunnetuimpia tuotteistettuja leikkiterapian muotoja on amerikkalaisperäinen Theraplay, jossa jäljitellään vanhemman ja lapsen välistä tervettä suhdetta.

## Lähteet

## Kirjallisuutta
*Hiitola, Briitta: *Parantava leikki*. Helsinki: Tammi, 2000.
Heini

**Heini** on suomalainen naisen etunimi.

Heini voi olla lyhentymä vuonna 1864 almanakkaan ehdotetusta *Heinikistä*, jolloin merkitys olisi 'heinä' ja tällöin nimi on luontoaiheinen. Nimi voi olla myös *Heinon* rinnakkaismuoto, ja esimerkiksi Tanskassa ja Saksassa Heini on miehen nimi.

Kreikan mytologiassa nimi Hein viittasi naiseen joka oli omaksunut jumalaisen kauneuden.

Suomen almanakassa Heini on ollut vuodesta 1950 lähtien. Heinin nimipäivä on 28. marraskuuta.

Marraskuuhun 2025 mennessä Suomessa on Digi- ja väestötietoviraston tietojen mukaan Heini-nimen saanut noin 4&nbsp;030 naista ja noin 20–40 miestä. Yli puolet Suomen Heineistä on syntynyt 1980- ja 1990-luvuilla.

## Tunnettuja Heinejä

### Naisia
* Heini Aho (s. 1979), suomalainen kuvanveistäjä ja videotaiteilija
* Heini Heikkilä (s. 1978), suomalainen elokuvakäsikirjoittaja, taiteentutkija ja kuratoija
* Heini Hokkanen (s. 1986), suomalainen maastohiihtäjä
* Heini Hyvönen (s. 1994), suomalainen jalkapalloerotuomari
* Heini Ikonen (s. 1999), keskimatkojen juoksija
* Heini Junkkaala (s. 1975), suomalainen näytelmäkirjailija ja dramaturgi
* Heini Kataja-Kantola (s. 1968), suomalainen kanttori, urkuri, kirjailija, runoilija ja säveltäjä
* Heini Koivuniemi (s. 1973), suomalainen voimailija
* Heini Koskinen (s. 1980), suomalainen sirkustaiteilija
* Heini Kärkkäinen (s. 1966), suomalainen pianisti
* Heini Lautala (s. 1977), suomalainen rytminen kilpavoimistelija
* Heini Mankki-Simpura (1922–2004), päätoimittaja 
* Heini Mäkelä, o.s. *Tiilikainen* (s. 1987), suomalainen jalkapalloilija
* Heini Pirttijärvi (s. 1966), yritysjohtaja
* Heini Salonen (s. 1993), suomalainen tennispelaaja
* Heini Saraste (s. 1955), suomalainen toimittaja ja kirjailija
* Heini Sistonen (s. 1973), suomalainen pika-aitajuoksija
* Heini Toivonen (s. 1993), suomalainen jalkapalloilija
* Heini Tola (s. 1953), suomalainen teatterinjohtaja
* Heini Wathén (s. 1955), suomalainen malli ja seurapiirihenkilö, egyptiläisen liikemies Mohamed Al-Fayedin leski

### Miehiä

* Heini Hemmi (s. 1949), sveitsiläinen alppihiihtäjä
* Heini Lohrer (1918–2011), sveitsiläinen jääkiekkoilija
* Heini Messner, *Heinrich Messner* (1939–2023), itävaltalainen alppihiihtäjä ja olympiamitalisti
* Heini Walter (1927–2009), sveitsiläinen Formula 1 -kuljettaja
* Heini Weber (1923–2010), saksalainen painija

## Lähteet

* 
* 

### Viitteet
Jutta

**Jutta** on naisen etunimi.

Jutta on alkuaan saksalainen lyhentymä heprealaisperäisestä nimestä *[[Judit]]*, jonka merkitys on 'nainen Juudasta', tämännimisestä kansanheimosta). On kuitenkin mahdollista, että nimi on kehittynyt omaperäisesti *Juudit*-nimestä. Suomen kielessä sana *jutta* merkitsee myös raitaa tai juovaa.

Suomessa nimi yleistyi 1900-luvun lopulla, ja se otettiin Suomen almanakkaan 1995 Juuditin perinteiselle päivälle.

Vuoden 2019 loppuun mennessä Digi- ja väestötietoviraston tietojen mukaan 2&nbsp;916 naista on saanut nimekseen Jutta. Heistä yli puolet on syntynyt 1980- tai 1990-luvuilla.

## Tunnettuja Juttia
*Jutta Angeria (s. 2005), suomalainen jalkapalloilija
*Jutta Annala (s. 1975), suomalainen laulaja, säveltäjä, sanoittaja, kirjailija ja ääninäyttelijä
*Jutta Bojsen-Møller (1837–1927), tanskalainen opettaja ja naisasianainen
*Jutta Heikkinen (s. 1994), suomalainen seitsenottelija
*Jutta Heinonen (s. 1988), suomalainen seitsenottelija
*Jutta Helenius (s. 1984), suomalainen tanssija
*Jutta Herrala (s. 1999), suomalainen pesäpalloilija
*Jutta Jokiranta (s. 1971), suomalainen teologi ja eksegetiikan tutkija
*Jutta Jyrkkä (s. 2004), suomalainen pesäpalloilija
*Jutta Järvinen (s. 1989), suomalainen näyttelijä
*Jutta Kemilä (s. 1972), suomalainen pika-aitajuoksija
*Jutta Kirst (s. 1954), saksalainen korkeushyppääjä
*Jutta Kleinschmidt (s. 1962), saksalainen moottoriurheilija
*Jutta Kuoppala (s. 2000), suomalainen pesäpalloilija
*Jutta Lampe (1937–2020), saksalainen näyttelijä
*Jutta Larm, ent. *Gustafberg*, *Jussila*, o.s. *Virtanen* (s. 1973)), suomalainen hyvinvointiyrittäjä, fitness-urheilija, seksuaaliterapeutti ja luennoitsija
*Jutta Lau (s. 1955), saksalainen soutaja, olympiavoittaja ja maailmanmestari
*Jutta Leerdam (s. 1998), alankomaalainen pikaluistelija ja maailmanmestari
*Jutta Lehtinen (s. 1983), suomalainen digitaalisen viestinnän yrittäjä ja entinen näyttelijä
*Jutta Myllyniemi (s. 1997), suomalainen pesäpalloilija
*Jutta Neumann (s. 1932), saksalainen keihäänheittäjä
*Jutta Niehaus (s. 1964), saksalainen maantiepyöräilijä
*Jutta Paulus (s. 1967), saksalainen poliitikko ja europarlamentaarikko
*Jutta Poikolainen (s. 1963), suomalainen jousiampuja
*Jutta Rabe (s. 1955), saksalainen toimittaja ja kirjailija
*Jutta Rantala (s. 1999), suomalainen jalkapalloilija
*Jutta Rautiainen (s. 1964), suomalainen jalkapalloilija ja valmentaja
*Jutta Riikonen (s. 2000), suomalainen lentopalloilija
*Jutta Rüdiger (1910–2001), saksalainen psykologi, Bund Deutscher Mädelin johtaja natsi-Saksassa
*Jutta Sponheimilainen (1090–1136), Disibodenbergin benediktiiniläisluostarin johtajatar
*Jutta Urpilainen (s. 1975), suomalainen SDP:n ent. kansanedustaja, ministeri ja EU:n komissaari
*Jutta Zilliacus (s. 1925), suomalainen toimittaja, kirjailija ja RKP:n ent. kansanedustaja

## Kuvitteellisia Juttia
*Jutta Korhonen, ent. *Jutta Laitela*, televisiosarjassa *[[Salatut elämät]]*
*Jutta Ojala, televisiosarjassa *[[Salatut elämät]]*
*Jutta Schneider, Suomen kielen opetusvideosarjassa *Kuulostaa hyvältä*

## Nimen muita merkityksiä
* 1183 Jutta, päävyöhykkeen asteroidi

## Lähteet
* 
* 

### Viitteet

## Aiheesta muualla
Ei vanhene koskaan

**Ei vanhene koskaan** on Yle TV2:lla vuonna 1997 esitetty rikosdokumenttisarja, jonka aiheena ovat vanhat, varsinkin omana aikanaan huomattavaa julkisuutta saaneet, selvittämättä jääneet murhat, kuten Kyllikki Saaren murha ja Bodominjärven murhat. Sarjassa käytettiin dramatisoituja kohtauksia rikoksista sekä haastateltiin usein tapahtumaa tutkinutta poliisiviranomaista. Sarjan kertojana toimi Åke Lindman. Sarjan käsikirjoitti myöhemmin ''Kadonneet''-sarjan käsikirjoittanut Esa Silander. Kohtausmusiikkina on käytetty Brian Bennettin teoksia. Sarja on esitetty uusintana vuosina 2001 ja 2010. 

## Jaksot

## Tuotantotiimi
**Kertoja**
* Åke Lindman
**Lukija**
* Kari Arffman, Ola Tuominen
**Ohjaaja ja tuottaja**
* Ari Meriläinen
**Käsikirjoitus ja suunnittelu**
* Esa Silander
**Kuvaus, kuvasuunnittelu, valaisu ja suunnittelu**
* Tapio Turpeinen
**Äänitys**
* Kari Kangassalo
**Miksaus**
* Kari Kangassalo, Juha Roos
**Puvustus**
* Marjatta Härkönen

## Lähteet

## Aiheesta muualla
* Koko dokumenttisarja katsottavissa Yle Areenassa
* Murha ei vanhene vieläkään (TV2.yle.fi)
Saaristokaupunki

**Saaristokaupunki** on Kuopion kaupunkialuetta kaupungin eteläosissa, jonka rakentaminen on meneillään. Alueelle on tarkoitus rakentaa asuntoja noin 14&nbsp;000 ihmiselle. Viimeisin kaupunkisuunnittelun ennakointi vuodelle 2015 on 9&nbsp;000–9&nbsp;500 asukasta. Saaristokaupungin alueella on ollut asutusta 1400-luvulta.. Saaristokaupungin pohjoisin osa on 2,5 kilometrin päässä Kuopion keskustasta. 

Kaupunkialueella näkyy vedenläheisyys. Rantaviivaa alueella on yli 40 kilometriä, ja kaikki alueelle kaavoitetut asunnot ovat enintään 500 metrin etäisyydellä Kallavedestä. Useat kodit ovat rannoilla tai aivan rannan tuntumassa. Saaristokaupungissa järjestettiin asuntomessut vuonna 2010. Edellisen kerran asuntomessut järjestettiin Kuopiossa vuonna 1980 Jynkän kaupunginosassa.

Saaristokaupungissa aloitti vuonna 2011 toimintansa Martti Ahtisaaren koulu.

## Kuvia Saaristokaupungista

Tiedosto:Saaristokatua - Lehtoniemi - Kuopio - m.jpg|Saaristokatua Lehtoniemen kaupunginosan luoteispäässä, Saaristokaupungin pohjoispäässä
Tiedosto:Kerrostaloja - Lehtoniemi - Kuopio - m.jpg|Kerrostaloja Lehtoniemen kaupunginosan keskustassa
Tiedosto:Houses in Saaristokaupunki Kuopio.jpg|Rivitaloja
Tiedosto:Houses 2 in Saaristokaupunki Kuopio.jpg|Lisää omakotitaloja
Tiedosto:Kindergarten Saaristokaupunki Kuopio.jpg|Uppo-Nallen päiväkoti


## Saaristokatu
Saaristokatu on Saaristokaupungista kaupunkiin kulkeva katu. Sen rakennustyöt aloitettiin keväällä 2006 ja katu avattiin liikenteelle lokakuussa 2008. Saaristokadun takia esimerkiksi matka Keilankanavalta kaupungin keskustaan lyheni 15:stä 5,5 kilometriin.. Useiden saarten, kuten Pölhönsaaren ja Kalliosaarten pohjoisrantoja myötäilevä katu on toteutettu osittain pengerryksillä ja osittain silloilla. Kuopion seudun joukkoliikenteen linjat 5, 6 ja 29 kulkevat Saaristokadun kautta.

## Lähteet

## Aiheesta muualla
* Saaristokaupungin sivusto
Kuopion keskusta

**Kuopion keskusta** on Kuopion ruutukaava-alueen nimitys. Varsinaiseksi liikekeskustaksi miellettävä alue on kauppatori ja sen lähikorttelit (ydinkeskusta). Alue rajoittuu Kallaveteen idässä ja etelässä sekä Savon rataan pohjoisessa. Keskusta ei ole oma kaupunginosansa, vaikka niin voisi luulla, vaan se on kuuden kaupunginosan muodostama. Alue on ulkonäöltään yhtenäistä keskustamaista kerrostaloaluetta, joten kaupunginosia ei voi erottaa selkeästi. Kaupunginosien nimityksiä käytetään lähinnä kaavoituksessa, poikkeuksena Väinölänniemi, joka tunnetaan nimenä paremmin, vaikka useat käyttävät sanaa viittaamaan lähinnä Väinölänniemen puistoon tai niemeen.

Keskustan alueelle oli 1.1.2008 sijoittunut noin 12 500 työpaikkaa, joka vastaa noin 27 % kaupungin kaikista työpaikoista.

## Lähteet

## Aiheesta muualla
* Kuopion keskusta Kuopion ja Siilinjärven karttapalvelussa
GP2-kausi 2006

**GP2-kausi 2006** oli GP2-sarjan historian toinen kausi. Kausi alkoi 8. huhtikuuta Valenciasta ja päättyi 10. syyskuuta Italiaan. Mestaruuden voitti tulokaskuljettaja Lewis Hamilton.

## Tallit ja kuljettajat

### Uudet kuljettajat
* Lewis Hamilton debytoi ART:lla.
* Michael Ammermüller debytoi Ardenilla.
* Tristan Gommendy debytoi iSportilla.
* Javier Villa debytoi Racing Engineeringillä.
* Franck Perera debytoi Damsilla.
* Lucas di Grassi debytoi Durangolla.
* Andreas Zuber debytoi Tridentillä.
* Luca Filippi ja Jason Tahincioğlu debytoivat FMS:llä.
* Adrián Vallés ja Félix Porteiro debytoivat Camposilla.

### Tallivaihdokset
* Giorgio Pantano korvasi Luca Filippin FMS:llä Espanjan kilpailusta lähtien.
* Timo Glock korvasi Tristan Gommendyn iSportilla Britannian kilpailusta lähtien.
* Luca Filippi korvasi Timo Glockin BCN Competicionilla Britannian kilpailusta lähtien.
* Mike Conway korvasi Olivier Plan DPR:llä Britannian kilpailussa.
* Neel Jani korvasi Nicolas Lapierren Ardenilla Britannian ja Ranskan kilpailuissa. Lapierre loukkasi Monacon kilpailun lähtökolarissa kaksi selkänikamaansa, jonka vuoksi häneltä jäi kaksi kilpailua väliin.
* Vitali Petrov korvasi Olivier Plan DPR:llä Saksan kilpailusta lähtien.

## Kilpailukalenteri
Kaudella ajettiin 21 kilpailua 11 eri radalla. Kymmenenä kisaviikonloppuna oli yksi kisa lauantaina ja toinen kisa sunnuntaina, poikkeuksena Monaco jolloin ajettiin vain yksi kisa.

* Asteriski tarkoittaa paalupaikkaa, joka on saavutettu lauantain kilpailun kahdeksannesta sijasta.

## Mestaruuspisteet
Pisteet jaettiin lauantain pitkän kilpailun 8 parhaan joukkoon sijoittuneille kuljettajille ja 6 parhaalle sprinttikisassa. Lauantain pitkään kilpailuun paalupaikalle ajanut kuljettaja palkittiin 2 pisteellä. Nopeimman kierroksen ajanut kuljettaja sai edellisestä kaudesta poiketen 2 pisteen sijasta vain yhden pisteen ja tämän piti lähteä kilpailuun hänelle asetetusta lähtöruudusta. Sprinttikisaan paalupaikan ottanut kuljettaja ei saanut ylimääräisiä pisteitä.

#### Lauantain kilpailun (pitkän kilpailun, F) pisteet

#### Sunnuntain kilpailun (sprintti kilpailun, S) pisteet

## Kuljettajat

### Valmistajat

## Televisiointi
Suomessa GP2 lähetykset esitti kaudella 2006 aika-ajot ja kilpailut suorana MTV3+. Lähetykset selosti Timo Pulkkinen.

## Lähteet
Eine

**Eine** on suomalainen naisen etunimi.

Eine on todennäköisesti syntynyt Einon ('miekalla hallitseva') sisarnimeksi, eikä niinkään yleisnimestä *eine*, jonka merkitys on 'aamiainen', 'alkuaine'.

Suomen almanakassa nimi on ollut vuodesta 1929 lähtien.

Digi- ja väestötietoviraston mukaan tammikuuhun 2026 mennessä Eine-nimen oli saanut 5&nbsp;185 naista ja ainakin yksi mies. Suurin osa heistä on syntynyt ennen vuotta 1970.nimistä on annettu 1920- ja 1930-luvuilla.

## Tunnettuja Einejä
* Eine Joutsijoki (1943–2020), toimittaja, kirjailija
* Eine Laine (1892–1970), näyttelijä
* Eine Nyyssönen (1937/1938–1959), toinen Tulilahden kaksoismurhan uhreista

## Lähteet
* 
* 

### Viitteet
Taltta

**Taltta** on työkalu, jota käytetään kaiverrusten, urien ja kolojen tekemiseen. Taltta on kivenveiston ja puunveiston tärkein työkalu. Taltta muodostuu teräksisestä teräosasta, jonka päässä oleva ruoti jatkuu taltan kahvan sisään. Puusta tai muovista valmistettu kahva kiinnitetään ruotiin. Terän poikkileikkaus voi olla suora tai kaareva, jolloin puhutaan tasa- ja kourutaltoista. Taltan tärkeimpiä mittoja ovat terän leveys ja pituus sekä teroituskulma. Sorvaukseen on suunniteltu omat erikoistalttansa, joita kutsutaan sorvitaltoiksi. Käsitalttaa nimitetään myös temmiksi.

Talttaus tarkoittaa työstötapaa, jossa materiaalin tehdään koloja ja uurteita. Taltaus lähestyy asiaa enemmänkin tehtyjen muotojen kuin työkalun mukaan. Esimerkiksi ketjutaltta muistuttaa moottorisahan terää. Taltan otteina tunnetaan kämmenote ja kynäote sekä puukotusote, joka soveltuu esimerkiksi lovileikkaukseen.

Tylsyneen tasapäisen taltan voi teroittaa tahkolla.

Koristeveistossa käytetyt taltat kuten erikoistaltat vaativat tarkkuustyöskentelyn vuoksi erityistä huoltoa. On kiinnitettävä huomiota teroituskulmaan eli -viisteeseen ja kunkin taltan teräsuun muotoon. Nauhahiomakone on yleensä riittävän tarkka koristeveistossa käytettävien talttojen teroittamiseen. Konehionnassa on taltan terää kuitenkin säännöllisesti jäähdytettävä eikä se saa muuttua siniseksi missään hionnan vaiheessa. Konekäyttöistä teroitusnauhaa ei ole aiheellista painaa liiaksi terää vasten. Myös itse teroituskulma on valittava tarkasti sen mukaan, mitä ollaan kulloinkin työstämässä. Hionnan jälkeen on erikseen syytä suorittaa vielä taltan kiillotus esimerkiksi huopalaikalla, tai voidaan tarpeen mukaan käyttää myös nahkaa ja teroituspastaa. 

## Lähteet

## Aiheesta muualla
Huuliveikot

**Huuliveikot** on suomalainen vuosina 1998–1999 valmistunut ja esitetty sketsisarja. Sarjaa esitettiin televisiokanava Nelosella. Sarjan pääosissa olivat näyttelijä-imitaattorit Juha Laitila, Jukka Laaksonen ja Joonas Myllyveräjä. Aikaisemmin sama imitaattorikolmikko on näytellyt muun muassa Yleisradion 1990-luvun alussa tuotetussa sketsisarjassa *[[Kiitos ja hyvästi]]*. Sarja perustui erilaisiin sketseihin ja musiikkiesityksiin. Hahmot olivat suurimmalta osin imitaatioita julkisuuden henkilöistä. 

Sketsisarjalle tehtiin vuosina 1999–2000 jatkosarja *[[Huuliveikkojen paluu]]*.

## Hahmoja ja sketsejä
Osa sketsihahmoista esiintyi jo imitaattorikolmikon aiemmassa viihdeohjelmassa *Kiitos ja hyvästi*. 

* Ahtisaaret perheineen
* Enska, Hanski ja Simo (Sketseissä nimikkohenkilö Simolla oli aina jokin ongelma, ja Enska ja Hanski auttavat hänet pinteestä. Sketsin lopuksi he aina antoivat Simolle jotain, johon Simo pullonpohjalasien takaa kommentoi: "Tälläst' mä oon aina halunnu.")
* Meteorologit Nuha Rööri
* Rakentaja-Rane ja Tihviän mies Aarno (Rane tekee aina kaiken Arskaa paremmin, esimerkiksi omakotitalon sillä ajalla kun Arska teki kynttilätelineen parista puupalikasta.) (Joka kodin asuntomarkkinat -televisio-ohjelman, Remontti-Reiskasta (Jorma Piisinen) tehty parodia)
* Tatti, Töppö ja Syöppö
* Onnenspelit (parodia *[[Onnenpyörä]]* -ohjelmasta)
* Rudi Sabotage
* Kostokskanava (parodia television *[[Ostoskanava]]* -ohjelmasta)
* Thilia Thalia lällällää (parodia *[[Thilia Thalia]]* -visailuohjelmasta)
* Remu
* Homoseksuaaliset baarimikot Kalevi ja Tero
* Live Väänänen ja negatiivisen ajattelunkurssi
* Luontoilta (parodia Luontoilta-ohjelmista, jossa erästä asiantuntijaa tituleerattiin sanoilla "*kaikkien alojen erityisasiantuntija*")
* Syyserot (parodia ohjelmasta *Kesähäät*)

## Muuta
Juha Laitila ja Jukka Laaksonen ovat myöhemmin esittäneet Ne Huuliveikot -nimistä stand up-show’ta, joka sisältää stand up-komiikkaa ja imitaatioita.  

## Lähteet
Luettelo Babylonian kuninkaista

**[[Babylonia]]n** kuninkaiden luettelo. Vanhempien Babylonian kuninkaiden hallitusajoissa on jopa 100 vuoden heittoja. Babylonian kuninkaitakin on mahdutettu muutamaan kronologiaan, ajoitusjärjestelmään. Nykyään käytetään yleensä lyhyttä kronologiaa.

## [[Larsa|Larsan kuninkaat]]

## [[Babylonian I dynastia]]

## [[Merimaan dynastia]] (Babylonin II dynastia)

## [[Varhainen Kassiittien monarkia]]

## [[Kassiitit#Kassiittiaika Babyloniassa|Kassiittien dynastia]] (Babylonin III dynastia)

## [[Babylonia#Isinin toinen dynastia|Babylonin IV dynastia]] ([[Isin]])

## [[Babylonin V dynastia]]

## [[Babylonin VI dynastia]]

## [[Babylonin VII dynastia]]

## [[Babylonin VIII dynastia]]

## [[Babylonin IX dynastia]]

## [[Babylonia#Assyrialaisaika|Babylonin X dynastia]] (Assyrian ja Kaldean kuninkaita)

## [[Uus-Babylonia|Babylonin XI dynastia]] (Uus-Babylonia)

Persian kuningas Kyyros II Suuri valtasi Babylonin 539, ja 
Babyloniasta tuli Persian maakunta.

## Lähteet

## Aiheesta muualla
*Ptolemy's Canon. Livius.org (luettelo vuodesta 748, nimet eri asuissa kuin tässä artikkelissa).
* Kings and Events. Useimmat päivämäärät ja nimet on otettu John Brightin teoksesta *A History of Israel*, s. 461-471. PDF.
Maanosaliittojen cup

**Maanosaliittojen cup** (**Confederations Cup**) oli kansainvälisen jalkapalloliiton FIFAn järjestämä jalkapalloturnaus. 

Turnaus pelattiin neljän vuoden välein aina vuotta ennen MM-kisoja samassa maassa, missä MM-kisatkin järjestettiin. Näin maanosaliittojen cupia pidettiin eräänlaisena MM-kisojen "esiturnauksena".

Turnaukseen osallistui kahdeksan joukkuetta. Turnaukseen pääsivät järjestävän maan lisäksi hallitseva maailmanmestari ja jokaisen kuuden maanosaliiton (AFC, CAF, CONCACAF, CONMEBOL, OFC, UEFA) mestari, esimerkiksi Euroopasta UEFAn alaisten EM-kisojen hallitseva mestari. Mikäli joku maanosien mestareista oli isäntämaana tai hallitsevana maailmanmestarina mukana, tällöin mukana siitä maanosaliitosta oli myös maanosan mestaruuskisojen toinen.

Ensimmäisen kerran turnaus järjestettiin vuonna 1992 Saudi-Arabiassa. Tuolloin turnaus oli nimetty maan kuninkaan Fahdin mukaan. Vuonna 1997 FIFA nosti sen virallisten turnaustensa joukkoon, antoi sille sen nykyisen nimen ja nosti joukkueiden määrän nykyiselleen. Nykyiseen neljän vuoden rytmitykseen siirryttiin vasta vuonna 2005. Aiemmin turnaus järjestettiin kahden vuoden välein, minkä takia vain joka toinen turnaus pelattiin tulevassa MM-isäntamaassa. 

Vuoden 2019 maaliskuussa FIFA vahvisti, ettei turnausta enää järjestetä. Sen sijaan turnaus yhdistetään Jalkapallon seurajoukkueiden maailmanmestaruuskilpailuihin.

## Turnaushistoriaa
Eniten turnausvoittoja oli Brasilialla, neljä kappaletta.

## Lähteet

## Katso myös
*Mundialito
*Artemio Franchi Trophy
Eponymous

**Eponymous** on R.E.M:n kokoelma-albumi vuodelta 1988 ja yhtyeen viimeinen albumi I.R.S. Recordsille ennen siirtymistä Warner Bros. Records -levy-yhtiöön. Se oli myös yhtyeen ensimmäinen "suurimmat hitit" -tyyppinen kokoelma (vuoden 1987 *[[Dead Letter Office]]* sisälsi harvinaisuuksia).

Eponymous julkaistiin vain kuukautta ennen R.E.M:n Warner-debyyttiä *[[Green]]*, tästä huolimatta yhtye oli mukana auttamassa I.R.S. Recordsia kokoelman koostamisessa. Eponymous nousi Yhdysvaltain listoilla sijalle 44 ja Isossa-Britanniassa sijalle 69.

## Nimi

Kokoelman nimi "Eponymous" on huumoria, sillä englanninkielisessä musiikkiteollisuudessa termillä "eponymous" viitataan artistin tai yhtyeen nimettömään (toisin sanottuna artistin tai yhtyeen omaa nimeä käyttävään), usein ensimmäiseen albumiin.

## Kappalelistaus

Kaikki kappaleet Bill Berry, Peter Buck, Mike Mills ja Michael Stipe.

#"Radio Free Europe" – 3:47
#* vaihtoehtoinen versio, joka oli Hib-Tone -merkillä julkaistu yhtyeen debyyttisingle (eri kuin *[[Murmur]]in* versio)
#"Gardening at Night" – 3:30
#* vaihtoehtoinen miksaus *[[Chronic Town]]illa* olleeseen kappaleeseen
#"Talk About the Passion" – 3:20
#"So. Central Rain (I'm Sorry)" – 3:15
#"(Don't Go Back To) Rockville" – 4:32
#"Cant Get There from Here" – 3:39
#"Driver 8" – 3:23
#"Romance" – 3:25
#*tehty vuoden 1987 elokuvaan *[[Taivaassa tavanneet]]*
#"Fall on Me" – 2:50
#"The One I Love" – 3:16
#"Finest Worksong" – 3:50
#* mutual drum horn mix
#"It's the End of the World as We Know It (and I Feel Fine)" – 4:05
Love Metal

**Love Metal** on HIM-yhtyeen neljäs albumi vuodelta 2003. Nimi *Love Metal* tulee laulaja Ville Valon mukaan yhtyeen edustamasta musiikkityylistä. Kappaleet ”Buried Alive by Love”, ”The Funeral of Hearts” ja ”The Sacrament” julkaistiin singleinä, ja kappaleista on kuvattu myös musiikkivideot.

*Love Metal* menestyi maailmalla huomattavasti edeltäjäänsä *[[Deep Shadows and Brilliant Highlights]]ia* paremmin, mutta Suomessa albumia on myyty noin 49&nbsp;000 kappaletta, mikä on noin 9&nbsp;000 kappaletta edellistä albumia vähemmän. Maailmalla myyntiluvut ovat noin miljoonan paikeilla.

## Kappaleet
# 
# 
# 
# 
# 
# 
# 
# 
# 
# 
#  

### Singlet
* "Buried Alive by Love"
* "The Funeral of Hearts"
* "The Sacrament"

## Yhtyeen kokoonpano levyllä
* Mika Karppinen – rummut
* Mikko Lindström – kitara
* Mikko Paananen – basso ja taustalaulu
* Janne Puurtinen – kosketinsoittimet
* Ville Valo – laulu

## Arvostelut
* Desibeli.net: 
* Imperiumi: 8½/10
* Soundi: 

## Lähteet

## Aiheesta muualla
* Jalonen, Miika: Love Metal. Desibeli.net 2.5.2003.
* Silas, Petri: Love Metal. *Soundi* 4/2003.
Meiji

**Meiji** (, "Kirkas hallinto") voi tarkoittaa: 

*Meiji-restauraatiota eli Japanin modernisaatiota;
*Meiji-kautta Japanissa vuosina 1868&ndash;1912;
*Meiji-keisaria, syntymänimeltään Mutsuhito;
*Meiji-perustuslakia, Japanin keisarikunnan perustuslakia;
*Meiji-yliopistoa, yhtä Tokion kuudesta suuresta yliopistosta;
*Meiji-temppeliä Tokiossa;
*Meiji Seikaa, suurta japanilaista lääke- ja makeisyhtiötä
Nintendo 64DD

**Nintendo 64DD** (usein lyhennetty **N64DD**) on laajennusosa Nintendo 64 -konsolille, se kiinnittyy N64:ään pohjan EXT-laajennusportin kautta. Kirjaimet DD tarkoittavat "Disc Drivea" , mutta myös "Dynamic Drive" -nimitystä on käytetty. 64DD oli oletettavasti Nintendon vastaus Sonyn PlayStationissa käytettyyn CD:hen, jota oli halvempi tuottaa ja johon mahtui enemmän tietoa. Laite käytti 64 megatavun magneettista levykettä tallennusmediana.

64DD julkistettiin vuoden  Nintendo Shoshinkai game show -tapahtumassa (nykyisin nimellä Spaceworld). Kuitenkin 64DD julkaistiin vain Japanissa 1. joulukuuta 1999.

Nintendon pelätessä 64DD:stä koituvan taloudellista tappiota, Nintendo myi sitä pääasiassa RANDnet-tilauspalvelun kautta, mutta laitetta myytiin pieniä määriä myös kauppojen hyllyiltä. Tuloksena Nintendo tuki 64DD:tä vain lyhyen aikaa. Suurin osa 64DD:lle suunnitelluista peleistä ilmestyikin ajan mittaan pelimoduuleina Nintendo 64:llä.

64DD:n pelit käyttivät uutta tallennusmediaansa mm. tarjoamalla mahdollisuuden tallentaa Mario Artist -luomuksiaan, ja muistamalla Kyojin no Doshin (Doshin the Giant) -pelin pelimaailman muokkaukset. 64DD:n mukana tuli modeemi, jonka avulla käyttäjät pääsivät kirjautumaan RandNet-verkkoon ja jakamaan toisilleen Mario Artist -tuotoksia, lähettämään sähköpostia sekä pelaamaan pelejä Internetin kautta. Verkkopelejä tosin ehti ilmestyä vain yksi, *[[Japan Pro Golf Tour 64]]*.

## Ohjelmat

## Aiheesta muualla
* GameCollectors  (Tietoa 64DD:stä ja sen jokaisesta pelistä)
Gobeliini

**Gobeliini** on käsin kudottu kuvallinen seinävaate. Gobeliinien kuvioinnissa lankoja ei viedä sukkulalla kankaan reunasta toiseen, vaan kukin väri poimitaan esiin käsin.

Gobeliini sai nimensä pariisilaisesta *Les Gobelins* -tehtaasta. Gobelin-suku oli harjoittanut värjärin ammattia jo 1400-luvulla. Vuonna 1662 tuotanto siirtyi valtion omistukseen, jolloin myös laajennettiin tuotantoa taidekäsitöihin.

Alun perin gobeliineiksi kutsuttiin tämän Pariisissa sijainneen tehtaan tuotteita, joiden kuvat olivat hyvin maalauksellisia ja, toisin kuin muissa kuvakudoksissa, ottivat huomioon myös perspektiivin. Ne esittivät yleensä jotakin historiallista tapahtumaa tai uskonnollisen kertomuksen kohtausta.

Myöhemmin gobeliini-nimeä on käytetty myös muista pystykangaspuissa ns. gobeliinitekniikalla kudotuista kuvakudoksista. Nykyään gobeliinia jäljitteleviä kudonnaisia (mm. kankaita) valmistetaan myös koneellisesti. Gobeliiniksi kutsutaan erityisesti huonekalujen verhoilukankaaksi jacquardkoneella kudottuja monivärisiä kankaita.

## Katso myös
* Raanu
* Ryijy

## Lähteet

## Aiheesta muualla
Kaledonia

**Kaledonia** () on roomalaisten Britteinsaarten pohjoisosille antama nimi. Kaledoniaa asutti caledonien eli kaledonialaisten heimo, eivätkä roomalaiset koskaan saaneet sitä pysyvästi hallintaansa. Alue vastasi nykyistä Skotlantia. Kaledonialaiset lienevät olleet sama kelttiläisperäinen kansa, jota myöhemmin kutsuttiin pikteiksi.

Roomalaiset valloittivat Kaledonian Agricolan johdolla noin vuonna 80, ja myöhemmin he voittivat pohjoisen heimot Mons Graupiuksen taistelussa. Roomalaiset perustivat legioonalaisille linnoituksen Inchtuthiliin sekä pienempiä linnakkeita strategisesti tärkeisiin soliin. Roomalaiset joutuivat kuitenkin vetäytymään kaikista varustuksistaan jo vuonna 90 ja lopulta Trajanuksen keisarikaudella koko Skotlannista. Roomalaiset pyrkivät ajoittain työntämään rajaa pohjoisemmaksi tämänkin jälkeen.

Kaledoniaksi määritellään usein Hadrianuksen vallin pohjoispuolinen osa Ison-Britannian saarta, toisinaan rajavalliksi nimetään pohjoisempana sijaitseva Antoninuksen valli. Nimitystä käytetään nykyään Skotlannin romanttisena ja runollisena vastineena. Kaledonian mukaan on nimetty muun muassa Uuden-Kaledonian saariryhmä ja monet yritykset, kuten skotlantilainen lentoyhtiö Caledonian Airways.

## Lähteet
* Paavo Castrén ja Leena Pietilä-Castrén: Antiikin käsikirja. Otava 2000. .

### Viitteet